
Samsung пуска на пазара SSD 990 EVO. Подобряване на производителността за всекидневен гейминг, бизнеса и креативната работа

Нов NVMe SSD, който предлага подобрена производителност, енергийна ефективност и гъвкав интерфейс

СЕУЛ, Корея – 24 януари 2024 г. – Samsung Electronics Co., Ltd., световен лидер в сферата на технологиите на паметта, днес съобщи, че пуска на пазара SSD 990 EVO – най-новото допълнение към гамата потребителски SSD дискове на компанията, което предлага висока производителност с по-добра енергийна ефективност. Разработен за подобрено всекидневно използване на компютъра за игри, работа и редактиране на снимки и видео, 
NVMe SSD дискът ще бъде идеалното решение за широк спектър от потребители. 

„Samsung използва напредналите си технологии за памет за оптимизиране на SSD решенията, и в най-новия си потребителски продукт комбинирахме иновации и практичност, за да подобрим използването на компютъра за потребителите – казва Хангу Сон, вицепрезидент на Memory Brand Product Biz Team в Samsung Electronics. – 990 EVO съчетава производителност, енергийна ефективност и надеждност, което го прави универсален избор за най-новия интерфейс, който е подходящ за различни всекидневни задачи като гейминг, бизнес и креативни дейности и др.“

Подобрена производителност 
990 EVO предлага подобрена с до 43% производителност в сравнение с предишния модел 970 EVO Plus. Скоростта на последователно четене достига 5000 MB/s, скоростта на записване достига 4200 MB/s. Скоростта на произволно четене и записване също така е подобрена до 700 и 800 хиляди входящи/изходящи операции в секунда (KIOPS) съответно. 

Благодарение на технологията Host Memory Buffer (HMB) за директно свързване на DRAM на хост процесора SSD дискът може да осигури подобрена производителност дори с дизайн без DRAM. Потребителите, които заменят предишен популярен SSD с новия ще усетят значително увеличаване на скоростта на зареждане на игри и по-бърз достъп до големи файлове.

Подобрена енергийна ефективност и умно температурно решение 
Samsung 990 EVO предлага подобрена с до 70% енергийна ефективност в сравнение с 970 EVO Plus, което позволява на потребителите да използват компютрите си по-дълго без постоянно да се притесняват за живота на батерията. Той също така поддържа технологията Modern Standby1, която предлага функция за моментално включване/изключване с непрекъснат достъп до интернет и безпроблемно получаване на известия, дори в режими на ниска мощност. 

Системата за разсейване на топлина на 990 EVO регулира ефективно температурното състояние на NAND чипа, което позволява най-високо ниво на извършване на операции без риск за изправността на диска. 

Универсален SSD диск за съвременни и бъдещи компютри
990 EVO е универсален SSD, създаден за да отговаря на текущите и бъдещите нужди в изчисленията. Потребителите получават безпроблемна многозадачност с единствен SSD, който отговаря на всекидневни нужди като гейминг, бизнес и креативни процеси.

990 EVO поддържа интерфейсите PCIe 4.0 x4 и PCIe 5.0 x2 и е подходящ за съвременните компютри, поддържащи слотове PCIe 4.0 M.2, като същевременно предлага съвместимост, температурен контрол и енергийна ефективност за интерфейсите PCIe 5.0 в бъдещи приложения.  

990 EVO се предлага във варианти с 1 и 2 TB.

Поддръжка на софтуера Samsung Magician
Софтуерът Samsung Magician е програма с инструменти за оптимизиране за подобряване на функционалността на всички SSD дискове на Samsung, включително 990 EVO. Потребителите могат лесно и сигурно да опростят процеса на прехвърляне на данни за ъпгрейди на SSD. Освен това Samsung Magician защитава важни данни, следи състоянието на диска и уведомява за актуализации на фърмуера.

За повече информация, включително подробности за гаранцията, посетете samsung.com/SSD или semiconductor.samsung.com/internal-ssd/.


Спецификации на Samsung SSD 990 EVO

	Категория
	Samsung SSD 990 EVO

	Интерфейс
	PCIe Gen 4.0 x4 / 5.0 x2 NVMe 2.02

	Форм-фактор
	M.2 (2280)

	Памет
	Samsung V-NAND 3-TLC

	Контролер
	Вътрешен контролер на Samsung

	Капацитет3
	1 TB
	2 TB

	Скорост на последователно четене/записване4,5
	До 5000 MB/s, до 4200 MB/s

	Скорост на произволно четене/записване (QD32)4,5
	До 680 KIOPS, 800 KIOPS
	До 700 KIOPS, 800 KIOPS

	Управляващ софтуер
	Samsung Magician

	Шифроване на данни
	AES 256-bit Full Disk Encryption, TCG/Opal V2.0,
Encrypted Drive (IEEE1667)

	TBW
	600 TB
	1200 TB

	Гаранция6
	Петгодишна ограничена гаранция7


    
1 За подробна гаранция за Modern Standby посетете уебсайта на Microsoft (https://learn.microsoft.com/bg-bg/windows-hardware/design/device-experiences/part-selection#ssd-storage).
2 Марката NVM Express® е търговска марка на NVM Express, Inc.
3 1 GB = 1 000 000 000 байта съгласно IDEMA. Определена част от капацитета може да се използва за системни файлове и поддръжка, поради което действителният наличен капацитет може да се различава от етикетирания общ капацитет.
4, 5 Измерванията на последователната и произволната скорост са направени в IOmeter1.1.0. Производителността може да варира в зависимост от версията на фърмуера на SSD диска и хардуера и конфигурацията на системата.
Тестова конфигурация на системата: AMD Ryzen9 7950x 16-Core Processor CPU@4.5GHz, DDR5 4800MHz 16GBx2 (PC5-38400), OS-Windows 11 Pro 64bit, Chipset - ASRock X670E Taichi 
6 Samsung Electronics не носи отговорност за щети, включително за загуба на данни и друга информация, съхранявана в продукт на Samsung Electronics, или загуба на печалба или доход, понесена от потребителя. За повече информация за гаранцията посетете samsung.com/SSD или semiconductor.samsung.com/internal-ssd/
7 Пет години или общо количество записани байтове в зависимост от това, кое настъпи по-рано. За повече информация за гаранцията вижте гаранционния документ, включен в комплекта.


###

За Samsung Electronics Co., Ltd.
Samsung вдъхновява света и оформя бъдещето чрез трансформиращи идеи и технологии. Компанията предефинира сферите на телевизията, смартфоните, носимите устройства, таблетите, битовите уреди, паметта, медицинското оборудване, мрежовите системи и светодиодите и предлага безпроблемно свързано изживяване чрез екосистемата SmartThings и открито сътрудничество с партньори. За новини посетете Samsung Newsroom на адрес news.samsung.com.

